ระเบียบกรมชลประทานระเบียบกรมชลประทานว่าด้วยข้อมูลข่าวสารของราชการพ.ศ. ๒๕๖๐[๑] โดยที่กรมชลประทานได้มีการปรับโครงสร้างการแบ่งส่วนราชการใหม่และเพื่อให้การบริหาร การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของกรมชลประทานเป็นไปด้วยความเรียบร้อยรวดเร็ว และมีประสิทธิภาพ ถูกต้องตามกฎหมายและระเบียบของราชการกรมชลประทานจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมชลประทาน ว่าด้วยข้อมูลข่าวสารของราชการ พ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ ให้ยกเลิกระเบียบกรมชลประทานว่าด้วยข้อมูลข่าวสารของราชการ พ.ศ. ๒๕๔๗บรรดาระเบียบ ข้อบังคับและคำสั่งอื่นใดของกรมชลประทานในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการพนักงาน ลูกจ้างและผู้ซึ่งมาช่วยปฏิบัติงานของกรมชลประทานข้อ ๕ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูล หรือสิ่งใด ๆตามกฎหมายว่าด้วยข้อมูลข่าวสารของราชการที่อยู่ในความครอบครองของกรมชลประทานหน่วยงาน หมายความว่าหน่วยงานของกรมชลประทานที่มีฐานะเป็นสำนัก กอง โครงการ และศูนย์ หรือเทียบเท่าข้อ ๖ ให้อธิบดีกรมชลประทานรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีไม่สามารถปฏิบัติตามระเบียบนี้ได้ให้อธิบดีกรมชลประทานมีอำนาจวินิจฉัยสั่งการตามที่เห็นสมควรหมวด ๑คณะกรรมการบริหารข้อมูลข่าวสาร ข้อ ๗ คณะกรรมการบริหารข้อมูลข่าวสารกรมชลประทาน เรียกโดยย่อว่า กขส.ชป.ประกอบด้วย รองอธิบดีฝ่ายบริหาร เป็นประธานกรรมการ รองอธิบดีฝ่ายก่อสร้าง รองอธิบดีฝ่ายบำรุงรักษา รองอธิบดีฝ่ายวิชาการ เป็นรองประธานกรรมการผู้อำนวยการศูนย์เทคโนโลยีสารสนเทศและการสื่อสาร ผู้อำนวยการสำนักกฎหมายและที่ดินผู้อำนวยการสำนักเครื่องจักรกล ผู้อำนวยการสำนักงานจัดรูปที่ดินกลางผู้อำนวยการสำนักงานชลประทานที่ ๑ ๑๗ผู้อำนวยการสำนักบริหารโครงการ ผู้อำนวยการสำนักบริหารจัดการน้ำและอุทกวิทยาผู้อำนวยการสำนักบริหารทรัพยากรบุคคล ผู้อำนวยการสำนักพัฒนาแหล่งน้ำขนาดใหญ่ผู้อำนวยการสำนักวิจัยและพัฒนา ผู้อำนวยการสำนักสำรวจด้านวิศวกรรมและธรณีวิทยาผู้อำนวยการสำนักออกแบบวิศวกรรมและสถาปัตยกรรม ผู้อำนวยการกองการเงินและบัญชีผู้อำนวยการกองแผนงาน ผู้อำนวยการกองพัสดุ ผู้อำนวยการกองพัฒนาแหล่งน้ำขนาดกลางผู้อำนวยการกองส่งเสริมการมีส่วนร่วมของประชาชนผู้อำนวยการกองประสานโครงการอันเนื่องมาจากพระราชดำริผู้อำนวยการกลุ่มตรวจสอบภายใน และผู้อำนวยการกลุ่มพัฒนาระบบบริหาร เป็นกรรมการให้เลขานุการกรม เป็นกรรมการและเลขานุการ หัวหน้าฝ่ายกฎหมายส่วนนิติการ สำนักกฎหมายและที่ดิน และผู้อำนวยการส่วนประชาสัมพันธ์และเผยแพร่เป็นกรรมการและผู้ช่วยเลขานุการข้อ ๘ ให้ กขส.ชป.มีอำนาจและหน้าที่ ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบ การขอ การอนุญาต และการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่กรมชลประทานหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกา ตามกฎหมายว่าด้วยข้อมูลข่าวสารของทางราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการหรือคณะทำงานเพื่อให้ปฏิบัติการในเรื่องใดๆ ตามที่ กขส.ชป. มอบหมาย(๙) เชิญบุคคลใด ๆ มาให้ถ้อยคำ หรือให้ส่งวัตถุ เอกสาร หรือพยานหลักฐานมาประกอบการพิจารณาได้(๑๐) ดำเนินการอื่นใดตามที่อธิบดีกรมชลประทานมอบหมายข้อ ๙ การประชุมกขส.ชป. ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ ให้นำความในข้อ๙ มาใช้บังคับกับการประชุมของคณะอนุกรรมการ หรือคณะทำงานที่แต่งตั้งโดยอนุโลมข้อ ๑๑ มติของ กขส.ชป.ต้องได้รับความเห็นชอบจากอธิบดีกรมชลประทานก่อน จึงจะดำเนินการตามมตินั้นได้หมวด ๒การจัดระบบข้อมูลข่าวสาร ข้อ ๑๒ ให้หน่วยงานในกรมชลประทานจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่น และระเบียบของราชการข้อ ๑๓ ในการดำเนินงานตามข้อ๑๒ ให้หน่วยงานในกรมชลประทานจัดให้มีเจ้าหน้าที่เพื่อควบคุม ดูแล ตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด ๓การขอข้อมูลข่าวสารและการอนุญาต ข้อ ๑๔ ให้บุคคลที่ประสงค์จะเข้าตรวจดู ศึกษาค้นคว้า หรือขอสำเนาข้อมูลข่าวสาร ทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่ออธิบดีกรมชลประทาน หรือผู้มีอำนาจอนุญาตประเภทของข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้ข้อ ๑๕ การขอข้อมูลข่าวสารตามหมายเรียกพยานเอกสารของศาลให้นำเสนออธิบดีกรมชลประทาน หรือผู้ได้รับมอบหมายพิจารณาอนุญาตและให้ข้าราชการผู้รับผิดชอบตั้งแต่ตำแหน่งประเภททั่วไป ระดับชำนาญงานหรือตำแหน่งประเภทวิชาการ ระดับชำนาญการ ขึ้นไป เป็นผู้รับรองสำเนาข้อมูลข่าวสารข้อ ๑๖ ข้อมูลข่าวสารใดหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาต จะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยหมวด ๔การบริการข้อมูลข่าวสาร ข้อ ๑๗ ให้หน่วยงานในกรมชลประทานรวบรวมจัดเตรียม และจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบเพื่อเผยแพร่ ขาย จำหน่าย จ่ายแจก ตรวจดูและศึกษา ค้นคว้า ตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของ กขส.ชป.ข้อ ๑๘ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ๑๗ โดยอนุโลม เว้นแต่เป็นเรื่องลับตามระเบียบสำนักนายกรัฐมนตรีว่าด้วยการรักษาความปลอดภัยแห่งชาติ พ.ศ. ๒๕๕๒หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผย ตามกฎหมายว่าด้วยข้อมูลข่าวสารของราชการหรือที่ผู้มีอำนาจอนุญาต ตามข้อ ๑๔ เห็นว่าเป็นเรื่องที่ไม่ต้องเปิดเผยข้อ ๑๙ ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่างๆ ตามหลักเกณฑ์ ที่ กขส.ชป. กำหนดข้อ ๒๐ การเรียกค่าธรรมเนียม การเข้าตรวจดูขอสำเนา หรือขอสำเนาที่มีคำรับรองถูกต้องของข้อมูลข่าวสารให้นำประกาศของคณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการ พ.ศ. ๒๕๔๐ เรื่อง การเรียกค่าธรรมเนียมการขอสำเนาที่มีคำรับรองถูกต้องของข้อมูลข่าวสารของราชการมาใช้บังคับโดยอนุโลม ทั้งนี้เว้นแต่ กขส.ชป. จะกำหนดหลักเกณฑ์โดยความเห็นชอบของคณะกรรมการ ตามกฎหมายว่าด้วยข้อมูลข่าวสารของราชการไว้เป็นอย่างอื่นการรับรองสำเนาข้อมูลข่าวสารตามวรรคหนึ่งให้ข้าราชการที่รับผิดชอบข้อมูลข่าวสารนั้นตั้งแต่ตำแหน่งประเภททั่วไประดับชำนาญงานหรือตำแหน่งประเภทวิชาการระดับชำนาญการขึ้นไป เป็นผู้รับรอง โดยลงลายมือชื่อพร้อมทั้งชื่อตัวและชื่อสกุล และตำแหน่ง ตลอดจนวัน เดือน ปี ให้ชัดเจน ทั้งนี้ ให้รับรองตามจำนวนที่ผู้ยื่นคำขอขอให้รับรองข้อ ๒๑ รายได้จากการขายหรือจำหน่ายข้อมูลข่าวสารตามข้อ๑๙ และค่าธรรมเนียมตามข้อ ๒๐ ให้ปฏิบัติตามระเบียบของราชการข้อ ๒๒ การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วนโดยคำนึงถึงความสิ้นเปลือง เช่น จำนวนข้อมูลข่าวสาร ระยะเวลาและค่าใช้จ่ายในการส่งทั้งนี้ ให้ผู้อำนวยการกองหรือผู้อำนวยการสำนัก หรือเทียบเท่าขึ้นไป เป็นผู้พิจารณาอนุญาตข้อ ๒๓ การบริการข้อมูลข่าวสาร ให้ดำเนินการให้แล้วเสร็จโดยเร็วทั้งนี้ ให้ถือปฏิบัติตามระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒หรือที่แก้ไขเพิ่มเติมหมวด ๕สถานที่บริการข้อมูลข่าวสาร ข้อ ๒๔ ให้หน่วยงานในกรมชลประทานควบคุม ดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการและจัดสถานที่บริการข้อมูลข่าวสารดังนี้(๑) ในส่วนกลาง ให้ส่วนประชาสัมพันธ์และเผยแพร่ สำนักงานเลขานุการกรมร่วมกับสำนักบริหารทรัพยากรบุคคลดูแลศูนย์บริการข้อมูลข่าวสารกรมชลประทานโดยจัดตั้งศูนย์ ณ ห้องสมุดกรมชลประทาน ชั้น ๑ อาคารศูนย์วิศวกรรมการชลประทาน กรมชลประทาน ถนนสามเสน กรุงเทพฯเป็นสถานที่ติดต่อเพื่อขอรับข้อมูลข่าวสาร หรือคำแนะนำ โดยมีคณะทำงาน ตามข้อ ๘ (๘)เป็นผู้รวบรวมและจัดหาข้อมูลข่าวสารของกรมชลประทานมาจัดเตรียมไว้ให้เป็นปัจจุบัน(๒) ในส่วนภูมิภาค ให้สำนัก โครงการและศูนย์ หรือเทียบเท่าเป็นศูนย์บริการ ข้อมูลข่าวสารกรมชลประทานและเป็นสถานที่ติดต่อเพื่อขอรับข้อมูลข่าวสาร หรือคำแนะนำประกาศณ วันที่ ๓๐ สิงหาคม พ.ศ. ๒๕๖๐สัญชัยเกตุวรชัยอธิบดีกรมชลประทานปุณิกา/อัญชลี/จัดทำ๖ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๘๘ ง/หน้า ๑/๒ พฤศจิกายน ๒๕๖๐